Document ID: 32011R0651
Publication Date: 2011-07-05

Title and Content:
IZVEDBENA UREDBA KOMISIJE (EU) št. 651/2011
z dne 5. julija 2011
o sprejetju poslovnika stalnega okvira sodelovanja, ki ga države članice v sodelovanju s Komisijo ustanovijo v skladu s členom 10 Direktive 2009/18/ES Evropskega parlamenta in Sveta
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2009/18/ES Evropskega parlamenta in Sveta z dne 23. aprila 2009 o določitvi temeljnih načel za preiskovanje nesreč v sektorju pomorskega prometa in o spremembi Direktive Sveta 1999/35/ES in Direktive 2002/59/ES Evropskega parlamenta in Sveta (1) ter zlasti člena 10(2) Direktive,
ob upoštevanju naslednjega:
(1)
Direktiva 2009/18/ES zahteva od držav članic, da v tesnem sodelovanju s Komisijo ustanovijo stalni okvir sodelovanja, ki njihovim preiskovalnim telesom omogoča medsebojno sodelovanje v obsegu, ki je potreben za doseganje cilja navedene direktive.
(2)
Direktiva 2009/18/ES od Komisije zahteva, da sprejme poslovnik stalnega okvira sodelovanja.
(3)
Evropska agencija za pomorsko varnost se je s pismom svojega izvršnega direktorja z dne 20. decembra 2010, naslovljenim na službe Evropske komisije, strinjala, da bo zagotavljala storitve sekretariata za stalni okvir sodelovanja in financirala vsaj eno sejo na leto.
(4)
Ukrepi, predvideni s to uredbo, so v skladu z mnenjem Odbora za varna morja in preprečevanje onesnaževanja morja z ladij -
SPREJELA NASLEDNJO UREDBO:
Člen 1
Poslovnik in organizacijska ureditev za stalni okvir sodelovanja iz člena 10(2) Direktive 2009/18/ES sta določena v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. julija 2011

Classification:
Level 1 Topics: 100142
100154
100161
100144
Level 2 Topics: 100168
100237
100174
100282
100240
Level 3 Topics: 5283
2494
4522
1451
4179
All Topics: 214
3561
4038
4522
5283
5889
730